ગાંધીનગરઃ પ્રસ્તાવિત નગર શિક્ષણ સમિતિ- પંચાયત શિક્ષણ સમિતિ સંચાલિત પ્રાથમિક શાળાઓને પબ્લિક- પ્રાઈવેટ પાર્ટનરશિપ મોડલથી ખાનગી ટ્સ્ટ્રો, મેનેજમેન્ટ ગ્રૂપ કે અન્ય સંસ્થાઓને સોંપવા અંગેની પોલિસી-૨૦૧૨માં વર્તમાન શિક્ષકોની કાર્યરીતિ અંગે ખાસ કોઈ ફોડ પાડવામાં આવ્યો નથી. પરંતુ, એક વખત સરકાર એટલે કે સમિતિઓ પાસેથી ખાનગી સંચાલકોના આધિપત્ય હેઠળ જે શાળાનું સંચાલન આવશે તે શાળાના શિક્ષકોએ પણ નવા સંચાલકોની મુનસફી મુજબ શિક્ષણકાર્ય કરવું પડશે. નવા પ્રયોગોમાં જોતરાવું પડશે. એટલું જ નહીં, ભવિષ્યમાં જ્યારે પણ નવા શિક્ષકોની ભરતી કે નિમણૂકની સ્થિતિ ઉપસ્થિતિ થાય ત્યારે ટેટ કે ટાટ જેવી પરિક્ષાઓ થકી નવા સંચાલકોને ઈચ્છે તે શિક્ષક એટલે કે માગણી અનુસાર નિમણૂકો મેળવવાનો અધિકાર મળશે.